Мазали Али

Мазали Али — лезги шаир. Ам Самур магьалдин Мацарин хуьре 1850 йисуз дидедиз хьана. Ада кӀел-кхьин хуьруьн медресада чирна. Вичихъ дерин кьатӀунар ва хци зигьин авай гададивай кӀелун давамариз хьанач. Ада чубанвал ва лежбервал ийиз хизан хуьзвай. Манияр туькӀуьрун, саз ва кфил ягъун Алидин рикӀ алай кар тир. Шаирдин зегьметхъанрин дерди-бала ахъайзавай чӀалари ва ширин ванци адан тӀвар халкьдин арада машгьурна. Хуьруьн уьмьурдин дар шартӀар ва гьахъсузвилер эхиз тахьай Али Азербайжан патаз Хьилерин хуьруьз куьч хьана. Шаирдин «Ватан» ва «Жегьилриз тавакъу», «Жемятдиз» эсеррай аквазвайвал, инани адаз са экв аквазвач. Кесибар гьина хьайитӀани, абурун кьадар-кьисмет сад тир. Мазали Али 1890 йисуз рагьметдиз фена.Адан 40 йис тир . ==Эдебият== * Акимов Къ. Х. Мазали Али // «Лезги зарияр» Категория:Лезги шаирар